
Отчетен  доклад

за научноизследователската, учебната и финансовата

дейност на ИИНЧ-БАН за 2013 г.

гр. София 1113, ул. ,,Акад. Георги Бончев”, бл.6, ет.5/6, тел./факс (02)8703217
1. ПРОБЛЕМАТИКА НА ЗВЕНОТО:

1.1. Преглед на изпълнението на целите /стратегически и оперативни/, оценка и анализ на постигнатите резултати и на перспективите на звеното в съответствие с неговата мисия и приоритети, утвърдени от ОС на БАН при структурните промени през 2010 г.  
Създаването на нова структурна единица ИИНЧ преди три години и половина беше придружено от обединяване и на движещите идеи на заварените две звена, чиито 4 приоритета се разпределиха съобразно традициите и перспективите за развитие на звената, превърнати съответно в два департамента - по демография и по психология. Обща остана мисията, също обединяваща и обясняваща съсъществуването на двата различни научни клона. Но би било наивно да се очаква точно съвпадение на дейностите с приоритетните линии. Това е така поне поради няколко причини: динамичното развитие на съвременната реалност, произтичащо и от прогресивното, макар и противоречиво интегративно развитие на ЕС, специфичните социално-икономически и политически процеси в България; оформянето на основни линии в Европейските научни програми, както и в Оперативните програми и фондове, насърчаващи развитието на определени проблемни кръгове и научни изследвания и съответно осигуряващи финансирането им;  индивидуалните планове на учените, много от които трябваше да се довършват по започнали преди това научно-изследователски програми.

Все пак отчитайки една разнообразна панорама от постижения чрез проекти устойчивата линия на Института е ежегодното потвърждаване и реализиране на неговата мисия на научно звено за теоретични и научно-приложни изследвания и подготовка на научни кадри в областта на демографията и психологията. Освен това факт е, че немалко от проектите, реализирани от учените в Института са насочени реално към подпомагане и на редица институции в анализа, диагностиката, превенцията и интервенцията при решаване на проблеми от различно естество - както на равнището на индивида, така и на равнището на социалните групи, общности и етноси. Всичко това съответства на стратегическите цели на звеното.  Реализирането на приоритетите в научната дейност най-пряко се вижда в проектите и резултатите от изследванията през годината. 

Приоритет 1-структурни промени в населението вследствие на понижената раждаемост, остаряването, вътрешната и външната миграция, дестабилизирането на семейната институция, заболеваемостта и други демографски предизвикателства; 

Между различни фактори, обуславящи структурни промени в населението, стои особено сериозно процесът на застаряване на населението. Три проекта в департамент Демография са тематично насочени към анализ и търсене на решения на социалните проблеми в тази сфера: „Модели за оценка влиянието на демографските процеси върху броя и възрастовата структура на населението” с ръководител гл. ас.д-р К. Лилова; „Възрастните хора в България - възможности за социално включване в контекста  на техните нагласи и потребности” с ръководител гл. ас. д-р С. Черкезова и завършилият през 2013 г. проект „Състояние и перспективи пред демографския потенциал на най-малките селски селища в България” с ръководител гл. ас. Н. Цеков

Приоритет 2-Промени в демографското поведение на населението в България: Теории, методологии и емпирични анализи в условията на икономическа и демографска криза;

По втория приоритет съответстват проектите „Пронатализъм и социална политика в България след 1990 г.” с ръководител доц. Т. Коцева. ; и „Особености на семейството в Източна Европа в контекста на съвременните европейски тенденции” с ръководител проф. М. Сугарева.

Приоритет 3 - Интеграционни процеси и националната идентичност във връзка с глобализацията, етническото и религиозното многообразие и повишената мобилност на населението. 

 Годишните отчети на учените в ИИНЧ сочат, че големият брой проекти и внушителна част от научно-изследователската дейност попадат в смисъла на третия приоритет. Тук попадат актуалните и много значими изследвания, провеждани от учени в департамента по психология като: “Информираност и междукултурни различия в нагласи към актуални обществени проблеми” с ръков. проф Р.Божинова; два проекта под ръководство на доц. Е. Таир - “Идентичност, акултурация и психчно благополучие при малцинствени групи” и младежки проект, финансиран от ФНИ на тема “Етническа толерантност в бизнес среда: нагласи на работодателите и отношение на българи, роми и турци към труда и професионалната реализация”; “Dynamic nature of the interethnic relations in Bulgaria: a social-psychological perspective” /Динамична природа на междуетническите нагласи в България: социалнопсихологическа перспектива/, в рамките на Българо-Швейцарска изследователска програма с ръководител доц. Й.Зографова и ко-ръков. доц. А.Христова

Към третия приоритет съответстват и постиженията по няколко проекта, разработвани от учени в департамента по демография: 3 проекта, финансирани от европейски програми и фондове, насочени към изследването на етническото многообразие и интеграционните процеси с ръководител проф. И. Томова - „Restoring the European Dimensions of the Romani Language and Culture (Възстановяване на европейските измерения на ромския език и култура) - R.E.D.-Rrom”, финансиран от Изпълнителна агенция Аудиовизуално образование и култура на Европейската комисия; „Identifying and Reducing Prejudices as a Source of Conflict between Roma and non-Roma Population - Cases of Bulgaria, Italy, Romania and Slovenia Compared (Идентифициране и намаляване на предразсъдъците като източник на конфликти между роми и останалото население – сравнение на случаите България, Италия, Румъния и Словения) – REDUPRE”, финансиран от Изпълнителна агенция Правосъдие на Европейската комисия; Gender Dimensions of Roma Inclusion. Community Feedback Report (Джендърни измерения на ромското включване)”, финансиран от Световната банка. В същата насока е и бюджетно финансираният проект „Регионално изследване на ромите в риск от маргинализация: Миграцията на ромите и неромите от Централна и Източна Европа” с ръководител проф. И. Томова

Приоритет 4- Личностният потенциал за развитие, учение и адаптация през целия живот и създаване на практически подходи за подобряване на качеството на живот.

По четвъртия приоритет са разработвани проекти, обхващащи проблемите на личностното развитие, на ученето, както и въпросите около психичното благополучие, баланса във всекидневието и професионалната ангажираност и т.н. По тази линия научни изследвания са развивани в департамента по психология в няколко подгрупи - по първата са разработвани проблеми на психичното благополучие, ценности, както и теоретико-практически аспекти на реализацията на личността в кариерата и др. Проект с тема „Психологична интервенция и превенция на конфликта при съчетаване на семейния и професионалния живот” финансиран по линия на ОП РЧР, с ръководител доц. Христова; „Професионален стрес и ценности в работна среда”, ръководител доц.Л. Василева; „Баланс между работа и семейство.Позитивен и негативен тип взаимовлияние между работа и семейство”, ръководител гл.ас.Б.Андреев; „Личност, кариерни интереси и стратегии за трудова реализация в младежка възраст”, ръководител доц.Е.Папазова; „Взаимовръзки на психичното благополучие с родителски поведения и личностни характеристики на децата”, ръководител доц. М. Рашева; „Ценности за труд и стимулиране на персонала в процеса на трудовата дейност” е проект, по който започна да работи гл.ас. д-р Ф.Филипов и също е към този приоритет. Друга подгрупа проекти проучват проблеми на детското развитие в различни възрастови групи, личностния потенциал за развитие, като проект, разработван от проф. Б.Димитров и гл.ас.д-р Лалова за „Изследване на четивните способности на деца от начална училищна възраст”; “Психологичен тип и развитие на личностния потенциал през жизнения цикъл”, ръководител проф.Е.Пенчева; „Екзекутивни функции и стратегии за обработка на различни категории стимули с емоционално съдържание от деца с Аспергер синдром, хиперактивност – дефицит на вниманието и Даун синдром”, разработван от гл.ас.д-рТрифонова и гл.ас. д-р Б.Александрова; Към същия приоритет спада и една много съществена група изследвания, проекти, финансирани чрез УНИЦЕФ, и взаимосвързани като етапи от развитието и валидиране на стандарти за ранно детско развитие, с ръководител д-р Мария Трифонова и те са “Възрастова валидизация на стандарти за ранно детско развитие и учене”, Създаване на методика за входно ниво за децата от първа група”, финансиран от МОНМ по ОП. Работи се и по проект, с прекъснато финансиране от ФНИ - Мозъчно корово управление на спокоен стоеж при сетивен конфликт, ръков. проф. Б.Димитров в сътрудничество с И-т по невробиология. По този приоритет и свързаните въпроси за личностното развитие и учене се работи и по още един проект към департамент демография - проект по ОП РЧР, съфинансиран от ЕСФ на ЕС: „Развитие на млади изследователи в областта на демографията” с ръководител доц. К. Борисова-Маринова. 

     В департамента по демография се развива и направление, обвързано с проблемите на историческата демография. Тематиката на три проекта е свързана с изследването на историко-демографското развитие на българските земи, българската диаспора и миграционните политики на България: „Гръцкият печат от XIX век - извор за демографската история на българските земи през възраждането” с ръководител проф. Щ. Щерионов; „Бракът по българските земи през ХІХ в.  (до 1878 г.)” с ръководител гл. ас. Д. Ангелова и „Принудителни миграции на таврийските българи 1917-1945 г.” с ръководител д-р В. Калоянов.

 В перспектива както чрез финансирани проекти, така и чрез докторантски проекти ще се разширява тематиката в демографския департамент, от който се очаква увеличаване на изследователските акценти върху въпросите на демографската криза, на миграцията на българите и др.под. 

1.2. Връзка с политиките и програмите от приетите от ОС на БАН на 23.03.2009 г. “Стратегически направления и приоритети на БАН през периода 2009-2013 г.” 

  Политиките и програмите, които са приети от БАН през пролетта на 2009 г. все още имат мотивираща сила по отношение насочването на научните изследвания и дейност в инситутите на Академията. Същевременно може да се очаква обновяването им с оглед на факта, че са програмирани за изпълнение до 2013г., и с оглед на влизането в действие на новата мащабна европейска програма за финансиране на научни и иновативни дейности в ЕС Хоризонт 2020. В тази връзка може уверено да се твърди, че Институтът за изследване на населението и човека има предимството, че е с насочени усилия и знания именно към най-актуалните, най-наболелите и значими проблеми на социалното съвремие. Така че немалко от проектите съответстват на  Политика 1: Науката – основна двигателна сила за развитие на националната икономика и общество, базирани на знания. Програма 1.1: Икономическо развитие, социални отношения и структури в България като страна-член на Европейския съюз. Става дума за изследванията в сферата на демографските въпроси и процеси в най-новата ни история, на социалните отношения спрямо различни групи, напр. Възрастните хора, негативните процеси на обезлюдяване на селища у нас, социалната и демографска политика, демографската криза и съвременните характеристики на семейството. Една група от изследвания определено е насочена към 

Програма 1.4: Човешки и научен потенциал за икономика и общество, базирани на знания. Това са проекти, насочени към социално-практически иновативни решения относно създаване нови стандарти за раннодетско развитие, както и насочени към друга възрастова група - специализиране на млади учени-докторанти в сферата на демографското познание.

Голям брой проекти и идеите, развивани в тях са релевантни особено на Политика 3: Националната идентичност и културното разнообразие в Европа и света. Както бе отбелязано по-горе във връзка с приоритетите на звеното, немалък брой проекти са с тематично насоченос към проблемите на различни видове идентичност, интегративни процес и етно-национално разнообразие у нас и в Европа, междуетнически взаимоотношения и др.  По Програма 3.2:  Историята на българските земи, България и българите са развиваните идеи в рамките на историко-демографските изследвания, обхващащи различни периоди, политики и т.н. По Програма 3.3. Ценностната система на българското общество, са релевантни изследванията върху ценностите и личностно развитие, психичното благополучие, хармоничността и баланса в живота на съвременниците ни. 

1.3. Извършвани дейности във връзка с точка 1.2.

Поради спецификата и същността на двете основни насоки на развитие на Института - по линия на психологически и по линия на демографски изследвания - дейностите му са пряко обвързани с по-близки и по-далечни цели на прогресивното и устойчиво развитие на обществото и държавата. Не са много научните звена, чиито цели и интереси да са така пряко и дълбоко преплетени с текущи, актуални, а и с дългосрочни приоритети на всички социално-групови равнища, и преди всичко на индивидуално равнище. Извършваните дейности по линия на научно-изследователските проекти, учебната/преподавателска активност, експертните функции спрямо редица публични, неправителствени, както и частни организации и фирми представляват уникален принос на ИИНЧ спрямо общество/граждани и институции.

Паралелно на изпълняваните проекти, финансирани бюджетно, голяма част от учените и специалистите в Института са включени в създаването и реализирането на външно финансирани проекти, изследванията в рамките на които се извършват динамично и в срок, при това в някои случаи дори независимо от нередовни трансфери на средства - така напр., “Етническа толерантност в бизнес среда: нагласи на работодателите и отношение на българи, турци, роми към труда и професионалната реализация” - младежки проект, одобрен и финансиран от ФНИ продължи реализирането му въпреки прекъснатото финансиране от Фонда, не по вина на младите учени, а поради спрелия да функционира Национален фонд. 

През миналата година Институтът успява да спечели немалко на брой и по значимост проекти, с финансиране от различни външни източници - както краткосрочни за няколко месеца до една година, финансирани от МОНМ, от Световната банка и др., така и дългосрочни проекти, финансирани по линия на Швейцарската национална фондация, МОНМ и др. 

По случай 40 годишен юбилей от създаването на академично звено по психология към БАН беше проведена тържествена сесия, както и национална конференция по психология, на която взеха участие от много други институти на Академията, както и от външни институции и университети. Организирана беше и международна конференция по линия на финансиран от ОПРЧР проект “Транснационално сътрудничество за развитие на услуга за малки и средни предприятия. Психологическа интервенция и превенция на конфликта при съчетаване на семейния и професионалния живот”, на която участваха учени от Румънската Академия, а взеха участие и немалко учени от други институти, както и някои колеги от департамент “Демография” .  Освен това, по линия на същия проект се проведе и масово посетен практически семинар с представители от „Човешки ресурси” на десетки малки и средни предприятия с цел да получат знания, умения и съответен сертификат по отношение интеревнеция и превенция за постигане на баланс между работа и семейство.  

1.4. Полза/ефект за обществото от извършваните дейности по точка 1.3.

Поради нарасналите потребности от една страна, на обществото и на изисквания от друга страна, при възлагането и финансирането на различни проекти, изследванията и резултатите от тях да имат социален ефект, да бъдат приложими, работата на учените придобива повече социално-практически смисъл. Нещо повече, не би могло да се посочи проект или тема, които да не са насочени поне в отделни аспекти за решаване на социални дилеми, ситуации, проблеми.  Така  значимите проекти, финансирани по линия на Оперативни програми - “Транснационално сътрудничество за развитие на услуга за малки и средни предприятия. Психологическа интервенция и превенция на конфликта при съчетаване на семейния и професионалния живот", с ръководител доц. А. Христова и в сътрудничество с БАУЧР и с Румънска академия на науките-Институт по философия и психология, и проект “Развитие на млади изследователи в областта на демографията”, с ръководител доц. К. Борисова са пряко обвързани с практически значими ефекти и дейности Резултатите от тези проекти се приложени непосредстевно в практиката - при първия за обучение на специалисти от Човешки ресурси от десетки малки и средни предприятия да работят за баланса на служителите между техните професии и личен живот, а другия да развие умения и знания у малдите учени - докторанти в сферата на демографската наука. 

Сериозна е ползата от други също мащабни проекти като “Избор на скриниг тест, обучение на логопеди и психолози,провеждане на скрининг тест анализ на резултатите” с ръководител д-р Трифонова  и финансиран от МОНМ по ОП и също ръководените от нея и финансирани от УНИЦЕФ  “Създаване на методика за входно ниво на деца в първа възрастова група на ОДЗ”,  “Възрастова валидизация на стандарти за ранно детско развитие и учене на деца от 0 до 3 годишна възраст” . Ефектът, който е предвидим е значим още повече, че става дума за въвеждане на нови стандарти и за детското ранно развитие - една от най-чувствителните възрастови групи спрямо методите на възпитание и обучение.

Краткосрочните и така да се каже по-ниско бюджетни проекти, са с много голяма значимост и ефект - както по посока на социалните агенти спрямо които са насочени, така и обратно - институциите събират впечатления за способността на учените от нашето звено да се отзовават и да вършат работа експресно и компетентно.

"Емпатията - Базова професионална нагласа в работата на кризисния психолог" , финансиран от МОНМ, с ръководител доц. Р. Георгиева

И “Изследване на методи за формиране на ценности в училищна възраст”, също финансиран от МОНМ, с ръководител проф.Р.Божинова са подобни кратки и практически насочени проекти, успешно изпълнени. В рамките на годината е и проектът “Джендърни измерения на ромското включване” с ръководител  който наред с по-дългосрочните проекти в тази сфера, на които  като  “Възстановяване на европейските измерения на ромския език и култура”, финансиран от ЕК, “Идентифициране и редуциране на предразсъдаците като източник на конфликти между роми и останалото население”, също финансиран от ЕК - с ръков. проф.Томова са безспорно в областта на не само актуални, но и трудни за вземане на решения области от социалното и етническо развитие. В тази сфера се очаква да допринесе и започналият голям проект през миналата година, финансиран от Швейцарската национална научна фондация " Динамичната същност на междуетническите нагласи в България: социално психологическа перспектива" с ръководител доц. Зографова и ко-ръков доц.Христова. Освен изброените външно финансирани проекти, приложими аспекти съдържат и всички бюджетно подкрепяни планови теми от учените в ИИНЧ.  

По-горе е посочена тяхната тясна връзка с приоритетите на звеното и със стратегически очертаните политики и програми на БАН от 2009 г. 

1.5. Взаимоотношения с институции. 

Институт за изследване на населението и човека сътрудничи с университети от цялата страна, с различни национални институции, както и неправителствени организации, медии и експертни органи. Учените и от двата департамента са търсени с цел сътрудничество, за експертни становища и рецензии както по отношение на различни програми, научни трудове, така също са включвани и като членове на организации и съвети за решаване на важни социално-демографски и психологически въпроси. От своя страна в ИИНЧ са канени и включвани многократно представители от други университети и организации като членове на научни журита, в научния съвет или като консултанти в проекти. Учените от звеното са преподаватели в редица университети в страната като Софийски университет “Св.Климент Охридски”, Нов Български университет, Университет за национално и световно стопанство, Пловдивски университет “Паисий Хилендарски, Военна академия, Бургаски свободен университет, Европейски политехнически университет. Те разработват и представят свои курсове по различни клонове на психологията, по демография, социология, статистика и др. както в бакалавърски, така и в магистърски програми.  

 По отношение експертната дейност на учени от звеното, подготвени са 78 писмени материала - рецензии, становища, експертни оценки и др. Като например, доц. К.Борисова е представила Концепция за „Подкрепа за демографските изследвания като основа на държавната политика по населението в България”. Учените са включвани като експерти и в дейности на важни органи и институции – доц.К.Маринова и доц. Е.Димитрова са членове на Междуведомствената работна група по демографските въпроси на МТСП, доц. А. Христова е Член на НССЕИВ към Министерски съвет, проф. М.Сугарева е Национален координатор за Националните приоритети на научните изследваня. /МОНМ/ и е изготвила становище относно проекта за отчет на Националната стратегия за демографско развитие за МТСП. проф.И.Томова е член на Международен център за изследване на малцинствата и културните взаимодействия, на Фондация „Междуетническа инициатива за човешки права“, комисия на МТСП за интеграция на уязвими малцинствени общности и е подготвила няколко експертизи като напр. - за нуждите на Комисията за защита от дискриминация, Експертиза за добри практики за интеграцията на ромите в Белгия, България и Словакия за нуждите на ЕК и правителствата на трите страни; изготвяне на наръчник за използване на добър опит за интеграция на ромите, писмено становище за предложените от Световната банка мерки за интеграция на ромите, предложени на българското правителство и др.  Доц. Т. Коцева  е подготвила доклад за БАН относно демографския приоритет в националните приоритети, доц. Й.Зографова е предоставила експертна оценка за Национален институт за обучение и квалификация в системата на образованието (НИОКСО). Гл.ас. д-р С. Калчева е Член на работна група в Централна комисия за борба с противообществени прояви на малолетни и непълнолетни към Министерския съвет; гл.ас. д-р Д. Бакалова е член на Българска асоциация за профилактика на наркомании (БАПН) – Член на Управителния съвет; ас. Сп.Ташев -съветник по демографски въпроси на депутата в Европейския парламент Станимир Илчев; доц. Е.Папазова е местен експерт към сдружение „Здраве без граници“, гр. София и др. Договори за сътрудничество са сключени с Факултет „Национална сигурност и отбрана” при ВА „Г.С. Раковски”, Европейски политехнически университет гр. Перник, Споразумение с Асоциация Родители, Варненски свободен университет „Черноризец Храбър” . 

1.6. ОБЩОНАЦИОНАЛНИ И ОПЕРАТИВНИ ДЕЙНОСТИ, ОБСЛУЖВАЩИ ДЪРЖАВАТА

1.6.1. Практически дейности, свързани с работата на национални правителствени и държавни институции, индустрията, енергетиката, околната среда, селското стопанство, национални културни институции и др. /относими към получаваната субсидия/. 

Сътрудничеството спрямо държавни институции се изразява в реализирани и финансирани проекти, като напр. Финансираните от МОНМ -"Емпатията- Базова професионална нагласа в работата на кризисния психолог" ; съфинансиране от МОНМ на българо-швейцарски проект: Динамична същност на междуетническите нагласи в България: социалнопсихологическа преспектива; 

Успешно е завършен и представен с резултати проект по ОП “Човешки ресурси: Транснационално сътрудничество за развитие на услуга за малки и средни предприятея "психологическа интервенция и превенция на конфликта при съчетаване на семейния и професионалния живот" финансрина от МТСП; Продължават дейности по “Развитие на млади изследователи в областта на демографията”; Краткосрочен, но значим и  финансиран от МОНМ, проект за “Избор на скриниг тест, обучение на логопеди и психолози, провеждане на скрининг тест анализ на резултатите”.

21-22 май 2013 г беше проведена “Човекът във фокуса на актуални психологични изследвания Юбилейна национална конференция” От 13-21 май организирана Изложба с постерна сесия “40 години психология в БАН”, отразяваща десетки постижения в актуалните проекти на учените от Департамент Психология.

19-20 септември е проведена международната конференция на тема “Психологична интервенция и превенция на конфликта при съчетаване на семейния и професионалния живот”.

1.6.2. Проекти, свързани с общонационални и оперативни дейности, обслужващи държавата и обществото, финансирани от национални институции /без Фонд “Научни изследвания”/, програми, националната индустрия и пр. - до три най-значими проекти.

I. BG051PO001-4.1.07 Избор на скриниг тест, обучение на логопеди и психолози, провеждане на скрининг тест анализ на резултатите, ръководител д-р М. Трифонова, финансиран от МОНМ

- Обучени са 390 експерти- логопеди и психолози за провеждане на изследване на деца с разширената версия на скрининг теста и анализ на резултатите;

- Създадена е методология за избор на детски градини в цялата страна, в които да се приложат обучителни програми за подпомагане на деца с проблеми в развитието, установени в резултат на изследването със скрининг теста. Съобразно тази методология са ранжирани детските градини на страната и са избрани двадесет и пет от тях, които отготговарят на предложените критерии.

- Анализирани са резултатите от скрининг изследването на 6052 деца и са изследвани основни фактори в развитието, като социо-икономическо положение на семействата, образование на майката, местоживеене, езикова среда на развитие. Направени са предложения, които засягат социалните и образователни политики в грижата за децата на тази възраст

II.Проект BG051PO001-7.0.01-0099-C0001

Транснационално сътрудничество за развитие на услуга за малките и средни предприятия „Психологична интервенция и превенция на конфликта при съчетаване на семейния и професионалния живот” с ръководител доц. Д-р Антоанета Христова - Финансиран от ОП „Развитие на човешките ресурси”, съфинансирано от ЕСФ на ЕС. 

1. Проведено е национално представително изследване;

2. Организирана е международна конференция, посветена на темата;
3. Отпечатавене на сборник с научни доклади, изнесени на конференцията;
4. Създаден е “Практически наръчник за интеревенция и превенция за решаване на конфликта между работа и семейство.
5. Провеждане на обучителен семинар за запознаване с резултатите от изследването и техники за консултиране на конфликта при съчетаване на семейния и професионален живот; На всички участници е раздаден и наръчника. 
6. Проведена е пресконференция от участници в проекта, на която резулататите от проекта са представени - тя е отразена в много медии. 
   
Стартиране на Консултативен център в ИИНЧ за работа по проблемите на конфликта между семеен и професионален живот 

Публикации:

Андреев, Б., Зографова, Й., Недева, В., Бакрачева, М., Калчева, С. 2013. Практически наръчник за психологическа интервенция и превенция на конфликта при съчетаване на семейния и префесинален живот, Академично издателство „проф. Марин Дринов“, София, ISBN 978-954-322-609-2 .

 Сборник научни доклади от Международна конференция “Психологическа интервенция и превенция на конфликта при съчетаване на семейния и професионалния живот”2013. Христова, А., Зографова, Й. /Съст./. Емайви Консулт.ISBN 978-954-2987-05-5

III. BG051PO001-3.3.06 Развитие на млади изследователи в областта на демографията, с ръководител доц. К.Борисова, Проектът е финансиран по договор с МОМН от ЕК по Оперативна програма „Развитие на човешките ресурси” и съфинансиран от Европейския Социален Фонд на ЕС 

1. Проведен курс за докторанти по „Обща статистика”.

2. Осигуряване на средства за посещаване на 2 нива на езиков курс по турски език 

3. Осигуряване на средства за участие на 1 млад учен в международни конференции -с доклад в Третия международен конгрес по българистика, организиран от СУ „Св. Климент Охридски” и проведен в гр. София на 23–26 май 2013 г.

4. Осигуряване на средства за публикуване на 2 монографични труда на млади учени на гл.ас. д-р В. Мучинов и гл. ас. д-р Д. Ангелова.

5. Осигуряване на средства за участие на 1 млад учен в 46-то лятно училище по методология на социалните науки в Университета в Есекс, Великобритания през периода 8.07.-16.08.2013 г.

6. Осигуряване на средства за научна мобилност на 1 докторант .- участие в семинар на ФИСН на ПУ „П. Хилендарски” и Университет във Флоренция, Италия, 

7. Проведени 4 презентационни семинара на всички редовни докторанти в департамента .

8. Осигуряване на средства за допълнителни месечни стипендии на докторантите от целевата група за изпълнение на научни задачи

9. Осигуряване на публичност и прозрачност: редовна актуализация на сайта на проекта; отпечатване на рекламни материали (плакати, постер „Демографската ситуация в България според преброяването през 2011 г.”, 2 броя Специален бюлетин по проекта и обяви за предстоящи събития).

Публикации:

 Мучинов, В. Миграционна политика на Османската империя в българските земи през ХІХ век (до 1878 г.). С., Изд. Регалия 6, 2013, 268 с.

Ангелова,  Демографско развитие на българското черноморско крайбрежие през ХІХ век (до 1878 г.). С., Изд. Регалия 6, 2013, 228 с.

Мучинов, В. „Власт и миграции в българските земи през XIX век (до 1878 г.)”. В: СУ „Св. Климент Охридски”, Трети международен конгрес по българистика, София, 23–26.05.2013, (под печат).

2. РЕЗУЛТАТИ ОТ НАУЧНАТА ДЕЙНОСТ ПРЕЗ 2013г.:

2013 година е една силна година от гл.т. научни  постижения в звеното. Няколко теми приключват през годината, за които трябва да се отбележат високите резултати, така да се каже 5 изследвания са номинирани за 2013г.:

- Проект и изследване, посветени на един от болезнено сериозните проблеми на съвремието приключил 2013 година - “Информираност и междукултурни различия на нагласите към актуални обществени проблеми” е темата на проект с международно участие от Университета в Охайо. Това изследване създава картина относно информираността, нагласите и различията при възприемането на медийна информация за трафика на хора при младежи от България и САЩ. Сред различните изводи на базата на сравнителния анализ, напр. се доказва, че при българските студенти се установяват по-ясно изразени негативни емоции и нагласи към жертвите на трафика и по-конкретни виждания за решаване на проблема, докато американските студенти са фокусирани предимно върху трафика като социално явление      - ръководител е доц. Р.Божинова от българска страна.

- “Идентичност, акултурация и психологическо благополучие при малцинствените групи на български граждани от турски произход, българо-мохамедани и холандски граждани с турски произход” е друго постижение, също с международно участие на Университета в Тилбург, с ръководител доц. Е.Таир. Проблематиката се вписва в едни от най-съществените феномени на социалната ни ситуация - развитието на видовете идентичност на общностно равнище, а в случая е проведено и мащабно лонгитудно изследване, обхващащо взаимовръмките между видове идентичност и психично благополучие при изследваните групи.

- “Баланс между работа и семейство. Позитивен и негативен тип взаимовлияние между работа и семейство”, е проект, разработван от гл.ас. Б.Андреев
Той е приключен през 2013 г., достигайки до важни резултати за взаимоотношението между изискванията на професионалното поприще и личния семеен живот като са открити много и интересни зависимости и конфигурации между фактори, които обрисуват взаимовлиянието между тези две жизненоважни сфери на живота. Трябва да се посочи тук, че чрез темата си Андреев подпомогна много реализирането на международен проект по ОП за баланса между работа и семейство, при който той има основен принос за създаването на мултискалова /батерия от скали/ методика за изследването на баланса, която се изполва вече в Румъния, а би могла да се разпространи широко и у нас.

- “Виртуалната идентичност като компонент от психосоциалната идентичност на е-потребителя” е друг висококачествен проект, изпълнен от ръков. д-р Д.Бакалова в сътрудничество с доц.М.Бакрачева. Всъщност той представлява поредица от свързани 5 изследвания, от които резултатите хронологично включват проучвания на себепредставянето и управлението на Аз-образа в ССМ, на виртуалната идентичност и стила на идентичност на е-потребителите

- “Влияние на груповата динамика върху автентичността” е проект на гл.ас. д-р Н. Матеева с интердисциплинна насоченост, с базисна, но и с научно-приложна значимост. В наситена с данни и голям брой изследвани лица серия от изследвания с богат инструментариум от нови адаптирани методики, един от значимите резулатати и изводи е напр., че наличието и изграждането на пространство за конструктивна групова динамика в различни видове групи е положително свързано с по-висока автентичност на преживяванията, поведенията и отношенията на изследваните лица – както в ситуативно-процесуален, така и в диспозиционен и екзистенциален план и т.н.

2.1.  Две най-важни и ярки научни постижения.

I. “Виртуалната идентичност като компонент от психосоциалната идентичност на е-потребителя”, ръководител гл.ас.д-рБакалова в сътрудничество с доц. Бакрачева : 

Обобщените резултати от пет последователни изследвания на виртуалната идентичност показват, че: 1. Виртуалната идентичност не е алтернатива, а компонент от общата психосоциална идентичност на съвременния човек в ролята му на интернет потребител. 2. Ключови думи за възможностите, които предоставят виртуалните социални мрежи, са: “бързо”, “лесно”, “едновременно с много хора”, “забавно” и “разтоварващо”, т.е. ползи, свързани с удовлетворяване на базови индивидуални потребности с минимален разход на ресурси. 3. Общуването в социалните мрежи като Фейсбук заема основна част от свободното време на е-потребителите. Търси се не качество (доверителност и интензивност), а по-скоро количество (вкл. неангажираност) на социалните контакти и забавление. Общуването включва освен социален и комерсиален елемент. 4. Себепредставянето в социалните мрежи е комплексен и динамичен феномен, който е резултат от многоаспектността на Аз-а и от съвкупното влияние на множество фактори, вкл. личностови, социални и технологични. 5. Обобщени са различни категории е-потребители в зависимост от тяхното експериментално поведение и себепредставяне в Мрежата и взаимовръзките между виртуалната идентичност и стила на идентичност. 6. Виртуалната идентичност следва набор от социални правила, в който полово-ролевите модели, познати от реалността, се размиват, като се търси баланс между реалния и желания Аз-образ.  7. Посвещаването на повече време за виртуални контакти, е свързано с по-високи стойности на функцията на идентичност «личен контрол», докато увеличаването на времето за реални контакти е свързано с по-високи стойности на функцията «хармония». 8. Въпреки, че не се наблюдават полови различия в съдържанието и динамиката на профилните снимки във Фейсбук, регистрират се различия в мотивите, вкл. събитията и преживяванията, които провокират смяната им при двата пола. Изследваните жени сменят профилната си снимка, водени по-скоро от положителни емоции, докато мъжете правят това по-скоро вследствие на негативни събития.
Седем публикации са издадени по проекта, по-долу са някои от тях: 

Бакрачева, M., Бакалова, Д. (2011). Субективно усещане за цел, посока, хармония, контрол и структуриране на времето за реално и виртуално общуване. Българско списание по психология: Сборник научни доклади от VI-ти Национален конгрес по психология, 18-20 ноември, София, 3-4, 60-66, ISSN 0861 – 7813.

Бакрачева, М., Бакалова, Д., Мизова Б. (2011). Структуриране на времето и възприемане на общуването във виртуалните социални мрежи: Качествен анализ на случаи. Психологични изследвания, 2, 201-211, ISNN 1311-4700. 

Бакалова, Д., Бакрачева, М. (2012). Динамика на съдържанието на профилните снимки във Фейсбук. Психологични изследвания, 2, 83-94, ISNN 1311-4700
II.”Идентичност, акултурация и психологическо благополучие при малцинствените групи на български граждани от турски произход, българо-мохамедани и холандски граждани с турски произход”, ръководител доц.Е.Таир, 2010 - 2013, бюджетно финансиран в сътрудничество с Университета в Тилбург
В потвърждение на очакванията ни, българските  юноши докладват по-висока включеност в етническата си идентичност в сравнение с юношите от турски и българо-мохамедански произход, които оценяват своята религиозна идентичност като по-значима.  Резултатите показват също така, че дори и да се идентифицират по-силно със своята етническа група, отколкото с мнозинството, турските юноши са способни да включат независимо и двете идентичности в своето съзнание.  Установи се, че етническата, семейната и религиозната идентичности са важни за субективното благополучие на юношите от мнозинството и малцинствата. Оказва се, че българската етническа, семейната и религиозната идентичност са позитивно свързани с благополучието на юношите от мнозинството и на българо-мохамеданите.  Проведеното три годишно лонгитудно проучване върху измененията в компонентите на колективната идентичност потвърждава посочените по-горе резултати. Българската етническа идентичност запазва своята по-ясна изразеност при юношите от мнозинството и през трите изследвани години, докато религиозната идентичност остава по-висока при юношите от малцинствата. Запазва се тенденцията турската етническа идентичност да е по-ясно изразена при юношите с турски произход, но е налице съществено повишаване на българската идентичност през изследваните три години. Религиозната идентичност при юношите от малцинствата нараства с времето в сравнение с българските юношите.

Публикации:

Таир, Е., Димитрова, Р. Етническа идентичност и акултурационни ориентации   
при български юноши от турски етнически произход. Психологични 
изследвания, кн.1, 2013, 87-108. ISSN 1311-4700.

Dimitrova, R., Yordanov, V., & Tair, E. Strong Cultural Identity Enhanced Well-being of Bulgarian Middle Class Youth. Proceedings from Second International Conference on the Middle Class “The Middle Class as a Precondition for the Stability of Society: Fifteen Tears Later”, 3-4 Аеяепфеи 2013, Sofia, Bulgaria (in press)
2.2. Едно най-важно и ярко научно-приложно постижение

Въпреки съдържащата се приложна насоченост в повечето от разработваните проекти в Института, все пак изпъква като интересно и завършено върху много значим проблем и освен това получило и международна гласност изследването на проф.Томова и д-рЧеркезова

Тема: “Регионално изследване на ромите в риск от маргинализация: Миграцията на ромите и неромите от Централна и Източна Европа”,  2012-2013

Обширно, кроскултурно и много значимо изследване на проблемите на ромите в чужда страна и моделите за тяхната адаптация.

·  Изработена е методика за качествено изследване на емиграцията на ромите от България в Западна Европа. 

· Изготвен е международен сравнителен анализ на факторите и мотивите за изтласкване на ромите от 12 страни от Централна и Източна Европа към Западна Европа на базата на данните от международно сравнително изследване на ПРООН и Световната банка от 2011 г.. 

· Анализирани са трудностите и моделите на адаптация на ромите от ЦИЕ в 12 западно-европейски страни с особен акцент върху Франция, Италия и Белгия на базата на данните на международно представително сравнително изследване на Агенцията за основни човешки права. 

· Представен е анализ на качествено изследване на емиграцията на българските роми в Белгия на базата на 31 интервюта с български роми в Гент и Брюксел, 24 интервюта с експерти, предоставящи различни услуги на имигрантите в двата белгийски града и анализ на документи.

Подготвена е колективна монография на базата на изследванията, издадена от ПРООН в Братислава :
Cherkezova, S., Tomova, I., (2013). An option of last resort? Migration of Roma and Non-Roma from CEE Countries. Bratislava: UNDP
4. МЕЖДУНАРОДНО НАУЧНО СЪТРУДНИЧЕСТВО НА ЗВЕНОТО:

4.1. В рамките на договори и спогодби на ниво Академия.

4.2. В рамките на договори и спогодби на институтско ниво.

И през 2013 г. Институтът продължи да развива своите международни връзки с различни институции с цел реализиране на научните си проекти. Учените успяват все по-често да постигнат признание за своите идеи и финансирането от външни източници, в т.ч. Европейска комисия, фондации от европейски държави, международни организации и др. е важен индикатор и същевременно стимул за актуалността и високото равнище на изпълняваните теми и проекти. В перспектива се очаква още по-динамично включване в европейското изследователско пространство предвид това, че израстват кадри сред по-младите учени както кариерно, така и като професионализъм и компетентност. По-активното участие на младите учени би формирало една още по-ясна характеристика на звеното като отворено към интеграция с международни изследователски общности. 

Продължава работата по проект “Възстановяване на европейските измерения на ромския език и култура” /RED Rrom/ с ръководител проф. И.Томова, финансиран от Европейска комисия изпълнителна агенция Аудиовизуално образование и култура, съфиннасиран от Столична програма „Култура”, Институт „Отворено общество”, НССЕИВ към МС, бюджетни средства.  Приключи проект “Идентифициране и редуциране на предразсъдаците като източник на конфликти между роми и останалото население сравнение на случаите България, Италия, Румъния и Словения /REDUPRE/, ръководител проф. Томова, финансиран от ЕК, частично от БАН. Реализиран е и краткосрочен проект през 2013, с финансиране от Световната банка “Джендърни измерения на ромското включване” Свързаните тематично и организационно проекти върху създаването на стандарти за ранна детска възраст са изпълнили планираните дейности, ръководител е д-р М.Трифонова, като “Възрастова валидизация на стандарти за ранно детско развитие и учене на деца от 0 до 3 годишна възраст” и “Създаване на методика за входно ниво на деца в първа възрастова група на ОДЗ” продължават до февруари тази година. Тези проекти са финнасирани от Уницеф. 

Финансиран по линия на Българо-Швейцарска изследоватлеска програма от ШННФ, проект на тема “Динамичната същност на междуетническите нагласи в България: социално психологическа преспектива " стартира и се изпълнява по изследователския план на двата екипа - от Швейцария - Лозана и от българския екип с ръков.доц.Зографова и ко-ръков.доц.Христова. 

Реализираният в сътрудничество с Департамент по кроскултурна психология, Университет в Тилбург, Холандия, проект на тема “Идентичност, акултурация и психологическо благополучие при малцинствените групи на български граждани от турски произход, българо-мохамедани и холандски граждани с турски произход”  ръководител доц. Е.Таир, както и проекта, „Информираност и междукултурни различия на нагласите към актуални обществени проблеми”, осъществен в сътрудничество с Университета в Охайо, САЩ с ръков. проф.. Божинова. 

Проектът, финансиран по ОП „Транснационално сътрудничество за развитие на услуга за малки и средни предприятея "Психологическа интервенция и превенция на конфликта при съчетаване на семейния и професионалния живот” е международен по характера си в сътрудничество с учени от Румънската академия. Той приключи миналата година като реализира всички задачи и мероприятия според изследователския план. Учени от звеното са включени активно в изграждането на няколко международни научни мрежи  - с Център за славянски и източноевропейски изследвания, Държавен университет на Охайо, Кълъмбъс, САЩ, Университета в Лозана, Департамент Кроскултурна психология, Университет на Тилбург, Нидерландия, Евросфера, Департамент Психология, Държавен университет на Параиба, Бразилия, ESF Network : Scientists for interetchnic tolerance in Europe /Учени за междуетническа толерантност/ с участници представители от 12 европейски страни и Турция. 

Договори за сътрудничество са сключени с институции като  Институт по психология, социология и социални отнашения при ГБОУ ВПО „Московский городской педагогический университет”, Center for Slavic and East European Studies, Ohio State University, Columbus – САЩ, Институт по психология при Чехска академия на науките.
Международни конференции, в които участват учени със собствени презентации, са 19, повечето от които проведени в България. Най-много участия в други страни на международни форуми има проф. И.Томова - в пет страни. Общо 34 доклада са представени от 30 изследователи от ИИНЧ. 

Три най-значими международни проекта

1.  Възрастова валидизация на стандарти за ранно детско развитие и учене на деца от 0 до 3 годишна възраст  срок 2012 - 2.2014 г. С ръков гл.ас. д-р М.Трифонова, финансиран от УНИЦЕФ

 -Установени са постиженията на децата от 0-36 месеца по системата от индикатори и стандарти в шест различни области- здраве и физическо състояние, социално развитие, емоционално развитие, подходи за учене и познавателно развитие, езиково развитие. Анализът е направен въз основа на емпиричните данни, получени в експериментално изследване на 960 деца в г. София и София - област, Плевен, Пловдив и Благоевград. Експерименталните процедури са апробирани н пилотно изселдване на деца в същата възраст

.- Ревизия и модификация на индикаторите и стандартите с цел да се постигне по-голяма степен на съответствие с получените експериментални данни и респективно да отразяват по-добре възрастовите особенности на децата в рамките на определените осем възрастови интервал

2. Динамичната същност на междуетническите нагласи в България: социално психологическа преспектива " финансиран от ШНФ, ръков от българска страна доц. Зографова и доц. Христова,срок 2013 -2016г.

I. По етап на подготовка на изследванията по проекта

1.проучване на използваните теоретични и емпирични методи за изследване на междуетниеските отношения в българската и чуждоезичната литература; 

2.подготвена е библиографска справка за най-новата литература по проблемите на междуетнически/междугрупови отношения в България на английски език; 

II. По етап подготовка на Изследване 1:

    1. Проучване, обобщаване и систематизиране на индикатори от ISSP 2003-2011, ESS, Eurobarometer, релевантни на темата на проекта 

  2.Очертани допълнителни индикатори за  социално включване и икономически индикатори (ценности, свързани с труда) от ISSP 2003-2011, а също и проучени, подбрани и преведени на специфични за България индикатори от ISSP 2003, свързани с нагласите към етническите малцинства, престъпността, пазара на труда и социалните помощи, нагласите към управлението на страната

 4.Създаване и актуализиране на база данни с регионални индикатори (данни от НСИ и други източници) за осъществяване на мултилевъл анализ.
  III. По етап подготовка и създаване на инструментариум за Изследване 2:

конструиране на предварителни версии на въпросници за теренното проучване във варианти за трите изследвани етнически групи (българи, турци и роми)

1. Модифициране и работа върху окончателната версия на въпросника за теренното изследване (Изследване 2)
2. Провеждане на 40 пилотни интервюта за теренното изследване - с представители на българския етнос и на двете малцинствени общности (Изследване 2)
3. Проверка на валидност и надеждност на айтемите и скалите, включени в пилотния въпросник, вкл. статистически анализ, експертни становища от външни експерти, както и обобщаване на въпросите, затрудненията, коментарите и предложенията на изследваните лица от пилотните интервюта, с оглед на модифициране на окончателната версия на въпросника

Работа по финален вариант на трите въпросници, както и на полу-структурираното интервю, което ще се провежда с представители на 3-те етноса

IV. Реализиране на две работни срещи с изследователския екип/координатор от Швейцария, проведени в София.

Ръководство на двама докторанти, които участват активно във всички задачи и етапи по проекта.

Участие в подготовката уебсайт на проекта - сайтът функционира

Публикации:

Zografova, Y. 2013. Of the Balance between Ethnic and National Identity (Some Analytic Directions). Conferecnce Proceedings of the Third International Conference “Education, Science, Innovations – ESI’2013”, European Polytechnical University, Pernik, p. – 223 - 228
Зографова, Й. 2013. Етнонационално разнообразие и колективна идентичност Психологически изследвания, кн. 2,   

Zografova, Y. 2013. Diversity, European Identity and Social psychological knowledge. Problems of Psychology in the 21st Century, 
V.7,4-5 Editorial. ISSN 2029-8587

Zografova, Y., 2013. Impact of Personal Orientations on Attitudess to diversity and civic Social-political Activeness. Problems of Psychology in the 21st Century, V.7, 93-100.   ISSN 2029-8587 

3. “Идентифициране и редуциране на предразсъдъците като източник на конфликти между роми и останалото население” REDUPRE, финансиран от ЕК, изпълнителна агенция правосъдие, ръководител проф.Томова срок 2011 - 2013 г.

· Разработени са индикатори за измерване на стереотипите, предразсъдъците и социалните дистанции на базата на теоретично изведени социално-психологически парадигми и на съществуващата достъпна емпирична информация;

· Направен е анализ на факторите за конструиране на предразсъдъци и негативни стереотипи спрямо ромите от заселването им на Балканите до наши дни;

· Изследвани са емпирично (с качествени и количествени методи) специфичните прояви на стереотипното и предразсъдъчно отношение спрямо ромите в Разградска област;

· Извършен е сравнителен анализ на данните за стереотипите и предразсъдъците спрямо ромите от България, Италия и Словения;

· Изготвени са учебни помагала за сенситизация на държавни служители, учители, журналисти и др. за собствените им предразсъдъци;

Изготвени са четири анализа за съвместна публикация по темата, три от които са публикувани в сборник в Словения.

Tomova, I. 2013. ‘The unwanted people – prejudices and stereotypes, discrimination and social exclusion. Analysis of the situation of Roma in Bulgaria’. In: Devetak, S. (Ed.) 2013. Tackling Stereotypes and Prejudices between Roma and Non-Roma in the EU Member States: Bulgaria, Italy, Romania and Slovenia. Maribor: ISCOMET. pp. 17-58

Tomova, I.,  2013. ‘Attitudes and Stereotypes towards the Roma in the District of Razgrad, Bulgaria’. In: Devetak, S. (Ed.) 2013. Tackling Stereotypes and Prejudices between Roma and Non-Roma in the EU Member States:Bulgaria, Italy, Romania and Slovenia. Maribor: ISCOMET. pp. -189-201.
 Tomova, I., Stoytchev, L., Cherkezova,S. 2013. ‘Introductory Comparative Analysis of the Main Results in Bulgaria, Italy and Slovenia’. In: Devetak, S. (Ed.) 2013. Tackling Stereotypes and Prejudices between Roma and Non-Roma in the EU Member States:Bulgaria, Italy, Romania and Slovenia. Maribor: ISCOMET. pp. 177-188
Важна тенденция е проблемите във все повече от разработваните проекти да бъдат продължавани и чрез други проекти, включващи съседни аспекти, разглеждащи към съответните теми, което превръща и финансираната проектна работа в систематични изследвания по проблемни линии, при това става дума за едни от най-актуалните и значими за обществената практика, въпроси като въпросите на етническото разнообразие и междуетнически отношения, всекидневните конфликти на междуличностно и междугрупово равнище, конфликта между професионалния и семейния живот. 

5. УЧАСТИЕ НА ЗВЕНОТО В ПОДГОТОВКАТА НА СПЕЦИАЛИСТИ:  

Преподавателската дейност на учените от ИИНЧ продължава да е сред активностите, свързващи звеното с много висши учебни заведения, за които са подготвяни собствени програми и курсове - един показател за факта, че без преподаватели от БАН немалко университети биха имали проблеми по съответните си програми. 19 учени са лектори на 33 лекционни курса в 12 университети и центрове у нас. Четени са лекции в 1489 часа, а упражнения и семинари са проведени в 364 часа, организирани са и няколко специализирани квалифисационни курсове –в 72 ч.

Повечето хабилитирани учени в Института ръководят докторанти, чийто общ брой към 31.12.2013 е 18, като проф. Илона Томова е научен ръководител на 
1 докторант, проф. Щерионов на двама, проф. Елиана Пенчева - на 1, проф. 
Марта Сугарева - на 1, доц. Антоанета Христова - на двама, доц. Маргарита Бакрачева - на 3-ма,  доц. Йоланда Зографова - 2-ма, доц. Лидия Василева - 3-ма, доц. Румяна Божинова -на 1, доц. Кремена Борисова - на 2-ма, доц. Татяна Коцева – на 1; новозачислени докторанти са 5, успешно защитили през годината са 5 докторанти.
 Следните дисертации бяха защитени успешно през 2013 г.: „Етническа идентичност и мотивация за нейното предаване между поколенията в съвременна България” от Есма Риза; „Личностни особености на жени с репродуктивни нарушения” от Милена Божилова; „Синдромът "Бърнаут" и социалните условия на работното място в сферата на социалното подпомагане” от Стефка Дойкова; „Влияние на медиите върху образа за собственото тяло и личностното му модериране при юноши” от Анна Караманова; „Управленски стил, социални условия на труд и групова ефективност в организациите” от Теодора Лазарова. 
 Може да се каже, че активността в преподавателската сфера е умерена, но и основно е насочена към бакалавърски и магистърски програми. Същевременно почти липсва провеждане на специлизации, школи и пр, за каквито безспорно и двата департамента в Института имат достатъчно компетентни и опитни учени, които биха могли да развият подобна дейност спрямо външни заявители и специалисти. В бъдеще би могло да се увеличат активностите в тази насока. 

КРАТЪК АНАЛИЗ НА ФИНАНСОВОТО СЪСТОЯНИЕ НА ЗВЕНОТО ЗА 2013г. 

През 2013г. бяха получени средства от бюджетна субсидия в размер на 562910 лв. От тях за заплати и осигурителни вноски са изразходвани 461874 лв. за стипендии 40800 лв., за обезщетения по КТ 4883лв., за плащания по граждански договори -15522лв., за консумативи за сградата-7517 лв, за други външни услуги -11796лв. Остатъкът от субсидията се прехвърля към собствените с-ва за 2014г. с приоритетна цел изплащане на разходите за текуща издръжка. През годината са постъпили средства по международни програми и споразумения както следва:по проект с УНИЦЕФ “Стандарти за ранно детско развитие…” -108587.лв, по проект “ФЮЧЪРЕЙДЖ” - 6773.54 лв..проект„РЕДЮПРЕ”-12280лв., по проект с Швейцарска научна фондация-50470лв., по проект “ЕВРОСФЕРА”-12125лв., по договор със Световната банка-9515лв. или общата сума на договорите по международни програми и споразумения е 199751 лв. От такси на свободни и редовни докторанти са получени 6640лв., приходите от такси за участие в конференция по психология са 640,от договори с фирми в страната за обучения-940лв. Приходите от продажби на списание „Население” и „Психологични изследвания” са на стойност 1064.51 лв. Получени са следните трансфери от МОН: по проект с МОН за съфинансиране на Проекта с Швейцарския научен фонд -27114лв,по договор с МОН за обучения-5040 лв. Институтът има три проекта по ОП “Развитие на човешките ресурси”, по които през годината са получени следните постъпления: проект „Подкрепа на докторанти и млади учени в областта на демографията” към МОН-17944.60лв. Вторият проект по ОП „РЧР” е по схема „Без граници компонент1” Транснационално сътрудничество за развитие на услуга за малките и средни предприятия…” с МТСП, с постъпления 32105.65лв. По третият проект „Включващо обучение” по ОП “Развитие на човешките ресурси”, “Избор на скрининг тест, обучение на логопеди и психолози…” са получени 168000лв.
8. СЪСТОЯНИЕ И ПРОБЛЕМИ НА ЗВЕНОТО В ИЗДАТЕЛСКАТА И ИНФОРМАЦИОННАТА ДЕЙНОСТ, ПРЕПОРЪКИ.

Публикационна активност е един от най-важните индикатори за  реализацията  на учените, а и в активността на Института. През 2013 г. са издадени 70 научни статии в източници без рефериране и индексиране, 54 чакат да бъдат издадени, т.е. приети са за печат в подобни източници.  Продължава традицията на малък брой публикации в реферирани и индексирани научни списания - 4 бр са публикувани и 1 е приета за печат. Автори на тези публикации са Ана Караманова, Е.Димитрова, Т.Коцева в съавторство с колективна статия, Папазова и Антонова в съавторство - 1 статия, Зографова -- две статии. От реферираните само две са в списания с импакт фактор  - статията с колектив Караманова, Димитрова и др. и тази с автори Папазова и Антонова. Четири монографии са публикувани: Ангелова, Д. 2013 Демографско развитие на българското черноморско крайбрежие през ХІХ век (до 1878 г.); Мучинов, В. 2013. Миграционна политика на Османската империя в българските земи през XIX век (до 1878 г.); Папазова, Е. 2013. Личностни характеристики и социални проблеми в юношеството; една е на авглийски език, издадена в Братислава - Cherkezova, S., Tomova, I., (2013). An option of last resort? Migration of Roma and Non-Roma from CEE Countries. Bratislava.
Институтът за изследване на населението и човека при БАН  издава две списания, свързани с двете основни направления на научната дейност в института - психология и демография. В тях се публикуват статии и студии, отразяващи провежданите изследвания, както и изследвания на колеги от страната, и автори от Русия, Украйна, Естония, САЩ, Австралия, Франция, Испания и др.

През 2013 г. сп. ,,Население”  и сп. ,,Психологични изследвания”  продължиха работата си по посока на промяна на критериите за включването им във второто ниво на световната система за оценяване. Тяхна основна задача беше да работят за превръщането им в среда, в която се появяват ключови научни публикации, които успешно да се включат в развитието на световния научен процес и по-конкретно в научните области по психология и демография, процес, който ще продължи и през 2014 г. И в двете списания продължи работата по включването на учени от различни страни в редакционните колегии и попълването на списъка на анонимни и независими  рецензенти с висока квалификация, които да дават оценка на постъпващите ръкописи по системата peer-review.

През 2013 г. от печат излезе книжка 1-2/ 2012 г. на сп. ,,Население” и е подготвена за печат кн. 1-2/2013 г. В кн. 1-2/2012 г. влизат 10 статии, 2 от които са на английски: от университета в Грьонинген, Холандия и от унгарския учен Янош Корнай, наричан от специалистите ,,най-големият икономист на Източна Европа”. Кн. 1-2/2013 г. съдържа 11 материала на учени от департамент Демография. 

През 2013 г. от сп. ,,Психологични изследвания” бяха отпечатани кн. 2/2011, кн.1/2012 г. и кн. 2/2012 г., издадени с финансовата подкрепа на ФНИ по спечелен конкурс ,,Научна периодика“ с ръководител на проекта доц. д-р Антоанета Христова – гл.редактор, който е и отчетен пред Фонда. В тях са включени общо 70 статии на 29 учени от института, 48 от България, 2 от чужбина. Подготвена и дадена за печат е кн. 1/2013 г. и започна подготовката за издаване на кн. 2/2013. 
И двете списания са включени в базата данни на Central and Eastern European Online Library http://www.ceeol.com Централно- и Източноевропейската онлайн библиотека. Публикуването на статии в двете списания дава възможност на авторите да участват в най-динамичната световна мрежа за научна и учебна литература Cross Ref и получаване на  дигитален идентификационен код на научни публикации.

Към информационната дейност е и библиотечната. Дейността на библиотеката, в която влизат фактически две - библиотека по демография и библиотека по психология През 2013 г. фондът на библиотеката достигна общо 5941т. По вид: книги –2947т.; периодични издания: списания и поредици – 2994 т., от тях на електронен носител – 43 т. По език: на български език –2555 т.; на чужди езици – 3386 т.  Постъпленията през 2013 г. са общо 114 библиотечни документи. По начин на набавяне: покупка – 94, книгообмен – 15, дарение – 5. Текущите периодични издания през 2013 г. са общо 23 заглавия в 59 т. Изразходвани средства за новополучените библиотечни документи –5515.78 лв. 
Интресна статистика, подготвена от Е.Атанасова показва, че посещенията в библиотеката са общо 900, ползваните библиотечни документи – общо 2160 т., от които: за дома – 215 т. и 1945 т. в читалнята на библиотеката, библиографска информация: устни справки – общо 16. Организирана е и една тематична изложба.

Научните планови проекти, дисертации и автореферати, депозирани през 2013 г. се съхраняват в библиотеката и са каталогизирани в електронен вид.

През отчетния период в библиотеката са изпълнявани текущи задачи, свързани с комплектуването на фонда и библиотечно-библиографското обслужване на читателите – набавяне на нова литература: чрез покупка, дарения и по книгообмен; каталогизиране на новополучените книги и периодични издания; поддържане на каталози, подреждане на фонда; обслужване; справочно-библиографска информация. 

През 2013 г. излезе от печат книгата на нашия завеждащ библиотека Атанасова, Ели. Библиография на Българското Черноморие: Черноморска България през периода XV-XIX век (до 1878 г.).- Studia pontica. Т. 4, 2013. 

В заключение, отчетената научно-изследователска работа, реализираните участия на различни форуми и внушителният брой финансирани проекти от външни източници очертават едно устойчиво развитие на Института като научно звено с ценен и високо квалифициран кадрови ресурс и с предпоставки за още по-мащабни и значими проекти, в т.ч в новата перспективна европейска програма Хоризонт 2020. Интензифицираното участие в международни проекти би трябвало и да окуражи и увеличи публикациите в реномирани, реферирани авторитетни международни списания. Естествено, при подобна висока ангажираност в различни активности, ИИНЧ би трябвало да може да разчита на по-висока бюджетна подкрепа, най-малко с оглед подобряване на физическите условия за работа, а също и по отношение на едно адекватно заплащане на труда на учения. 

  Научен секретар:

                          Доц. д-р Йоланда Зографова

